Παναγιώτης Μαργέτης

Ο Παναγιώτης Μαργέτης είναι Έλληνας Διδάκτωρ Βιολογίας και πολιτικός, και από την 1η Ιανουαρίου 2024 δήμαρχος Μεγαρέων. 

Βιογραφικό
Γεννημένος το 1974 στην Αθήνα ο Παναγιώτης Μαργέτης ολοκλήρωσε τις μαθητικές του σπουδές στην ίδια πόλη και εισήχθη το 1992 στο Τμήμα Βιολογίας του Εθνικού και Καποδιστριακού Πανεπιστημίου Αθηνών, ενώ απέκτησε και το Διδακτορικό του δίπλωμα στη Βιολογία Μελέτη των πρωτεϊνών της ερυθροκυτταρικής μεμβράνης σε κληρονομικές και επίκτητες μεμβρανοπάθειες από το ίδιο Πανεπιστήμιο.

Την περίοδο 2012-2019 εργάστηκε ως Εργαστηριακός συνεργάτης στο ΤΕΙ Αθήνας και από το 1997 έως το 2006 ως Εργαστηριακός συνεργάτης του Πανεπιστημίου Αθηνών.

Δημοτικός Σύμβουλος στο Δήμο Μεγαρέων εκλέχθηκε πρώτη φορά το 2007, ενώ την περίοδο από το 2007 έως το 2010 διετέλεσε πρόεδρος της Δημοτικής Βιβλιοθήκης Μεγάρων. Παράλληλα, είχε διατελέσει μέλος του διοικητικού συμβουλίου Α.Σ. Μεγαρικός από το 2007 έως το 2010 και την περίοδο 2011 έως 2018 μέλος του Δ.Σ. συλλόγου γονέων και κηδεμόνων 4ου Δημ. Σχολείου Μεγάρων, ενώ από το 2002 έως το 2004 ήταν Ταμίας της ΠΑΕ Βύζας και από το 2001 έως το 2006 μέλος Δ.Σ. του πολιτιστικού συλλόγου Μεγάρων «Ο Θέογνις».

Στις δημοτικές εκλογές του 2023 εκλέχθηκε δήμαρχος του καλλικρατικού δήμου ΜεγαρέωνΟ Παναγιώτης Μαργέτης νέος δήμαρχος Μεγαρέων 2024-2028. 

 Παραπομπές 

Πηγές
Βιογραφικό στην ιστοσελίδα της δημοτικής παράταξης Ορίζοντες

Κατηγορία:Έλληνες πολιτικοί-επέκταση